същата дата.
 (7)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕО) No 333/2007 се изменя, както следва:
 1)
 В член 1 параграф 1 се заменя със следното:
 „1. Вземането на проби и анализът за целите на контрола върху съдържанието на олово, кадмий, живак, неорганичен калай, неорганичен арсен, 3-монохлоропропан-1,2-диол (3-MCPD), 3-MCPD естери на мастни киселини, глицидилови естери на мастни киселини, полициклични ароматни въглеводороди („ПАВ“) и перхлорат, изброени в раздели 3, 4, 6 и 9 от приложението към Регламент (ЕО) No 1881/2006, и за целите на контрола върху съдържанието на акриламид в съответствие с Регламент (ЕС) 2017/2158 на Комисията (*1) се извършват в съответствие с приложението към настоящия регламент.
 (*1) Регламент (ЕС) 2017/2158 на Комисията от 20 ноември 2017 г. за установяване на мерки за смекчаване на последиците и референтни нива за намаляване на наличието на акриламид в хранителните продукти (ОВ L 304, 21.11.2017 г., стр. 24).“"
 2)
 Приложението се изменя в съответствие с приложението към настоящия регламент.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Той се прилага от 14 декември 2019 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 29 ноември 2019 година.
 За Комисията
 Председател
 Jean-Claude JUNCKER
 (1) ОВ L 95, 7.4.2017 г., стр. 1.
 (2) Регламент (ЕО) No 333/2007 на Комисията от 28 март 2007 г. за установяване на методите за вземане на проби и за анализ за целите на контрола на количествата на микроелементите и замърсителите при преработката в храни (ОВ L 88, 29.3.2007 г., стр. 29).
 (3) Регламент (ЕО) No 1881/2006 на Комисията от 19 декември 2006 г. за определяне на максимално допустимите количества на някои замърсители в храните (ОВ L 364, 20.12.2006 г., стр. 5).
 (4) Регламент (ЕС) 2017/2158 на Комисията от 20 ноември 2017 г. за установяване на мерки за смекчаване на последиците и референтни нива за намаляване на наличието на акриламид в хранителните продукти (ОВ L 304, 21.11.2017 г., стр. 24).
 (5) Guidance Document on the Estimation of LOD and LOQ for Measurements in the
 Field of Contaminants in Feed and Food [Документ с насоки във връзка с LOD
 и LOQ при измерванията в областта на замърсителите във фуражите и храните],
 JRC Technical Reports EUR 28099 EU (2016 г.). Достъпен на адрес: http://publications.jrc.ec.europa.eu/repository/bitstream/JRC102946/eur%2028099%20en_lod%20loq%20guidance%20document.pdf
 ПРИЛОЖЕНИЕ
 Приложението към Регламент (ЕО) No 333/2007 се изменя, както следва:
 1)
 В точка В.3.1., Дефиниции, дефинициите за „LOD“ и „LOQ“ се заменят със следното:
 „„LOD“= Граница на откриване е най-малкото измерено съдържание, от което е възможно да се потвърди наличието на анализираното вещество със задоволителна статистическа вероятност.
 „LOQ“= Граница на количествено определяне, най-ниското съдържание на аналита, което може да бъде измерено с разумна статистическа сигурност.“
 2)
 В точка В.3.3.1., „Критерии за оценка“, буква б) се заменя със следното:
 „б)
 Критерии за оценка на методите за анализ на 3-монохлоропропан-1,2-диол (3-MCPD), 3-MCPD естери на мастни киселини и глицидилови